Europos Parlamento rezoliucija su pastabomis, sudarančiomis neatskiriamą sprendimo dėl 2003 finansinių metų Europos Sąjungos bendrojo biudžeto įvykdymo patvirtinimo, VII skirsnis – Regionų komitetas, dalį



Oficialusis leidinys L 196 , 27/07/2005 p. 0054 - 0056

Oficialusis leidinys 033 E , 09/02/2006 p. 0215 - 0218



Europos Parlamento rezoliucija su pastabomis, sudarančiomis neatskiriamą sprendimo dėl 2003 finansinių metų Europos Sąjungos bendrojo biudžeto įvykdymo patvirtinimo, VII skirsnis – Regionų komitetas, dalį EUROPOS PARLAMENTAS, atsižvelgdamas į Europos Sąjungos 2003 finansinių metų bendrąjį biudžetą [1], atsižvelgdamas į 2003 finansinių metų pajamų išlaidų ataskaitą bei balansą (C6-0020/2005), atsižvelgdamas į metinį Audito Rūmų pranešimą dėl 2003 finansinių metų, kartu su institucijų atsakymais [2], atsižvelgdamas į Audito Rūmų pagal EB sutarties 248 straipsnį pateiktą sąskaitų patikimumo ir pagal jas atliktų operacijų teisėtumo ir tvarkingumo patikinimo pareiškimą [3], atsižvelgdamas į EB sutarties 275, 276 straipsnius ir 272 straipsnio 10 dalį, atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo Finansinio reglamento [4] ir ypač į jo 50, 145, 146, 147 straipsnius ir 86 straipsnio 4 dalį, atsižvelgdamas į 1977 m. gruodžio 21 d. Finansinį reglamentą, taikytiną Europos Bendrijų bendrajam biudžetui [5], atsižvelgdamas į Darbo tvarkos taisyklių 71 straipsnį bei V priedą, atsižvelgdamas į Biudžeto kontrolės komiteto pranešimą (A6-0066/2005), Audito Rūmų metinis pranešimas 1. pažymi, kad Regionų komitetas (RK) valdė 38999436 EUR biudžetą, iš kurio iki 2003 m. gruodžio 31 d. buvo įsipareigota 97,29 % (37942172,12 EUR), o išleista – 86,58 % (32851597 EUR); 2. palankiai vertina tai, kad Audito Rūmai, pirmą kartą atskirai įvertino kiekvienos institucijos kontrolės aplinką ir atskiroje dalyje paskelbė savo pastebėjimus; 3. pažymi, kad RK neįvykdė kai kurių priežiūros sistemos ir kontrolės taisyklių: - nebuvo priimta apskaitininkų chartija, - nebuvo priimti minimalios kontrolės standartai, - nebuvo atlikta rizikos analizė, kad būtų galima taikyti tinkamiausias kontrolės procedūras, - pagal Darbuotojų reglamentą pareigūnams ir kitam personalui, buvo netinkamai mokamos įvairios priklausančios išmokos; Vis dėlto pažymi, kad 2003 m. sausio 29 d. buvo priimtos RK vidaus finansų taisyklės, o 2004 m. gegužės mėn. – apskaitininkų chartija; 4. pripažįsta, kad kai kuriuos finansinio reglamento įgyvendinimo uždelsimus galima būtų paaiškinti tuo, kad RK finansų tarnyba 2003 m. Europos kovos su sukčiavimu biurui padėjo vykdyti vidaus tyrimą; 5. pažymi, kad RK finansinę ir biudžetinę nepriklausomybę gavo tik 2000 m. pasirašius Amsterdamo sutartį; 6. pripažįsta, kad 2003 m. RK priėmė kai kuriuos kontrolės standartus; tačiau tinkamo dokumento, kuriuo būtų atskirta sistemos ir minimali kontrolė vis dar nėra; priėmus šį dokumentą, prašo pateikti jo kopiją; 7. ragina RK sistemingai tikrinti pareigūnams priklausančias sumas; 8. pažymi, kad savo tinklalapyje RK paskelbė sutartis; Tolesni veiksmai po 2002 m. biudžeto įvykdymo patvirtinimo procedūros 9. pabrėžia šį 2001 m. įvykdymo pastebėjimą: "… yra akivaizdus dalyvavimo konkursuose ir finansinio valdymo sistemingas nekompetentingumas ir pagrindinių taisyklių nepaisymas, įskaitant sukčiavimo ir kyšių ėmimo atvejus" [6]; 10. pažymi, kad generalinis sekretorius, gavęs OLAF tyrimo rezultatus, pradėjo administracinį tyrimą, nors jo rezultatai nebuvo perduoti Biudžeto kontrolės komitetui; "… šioje ataskaitoje generalinis sekretorius padarė išvadą, kad per tyrimą buvo nustatytos individualios nesėkmės ir profesionalumo trūkumas ir … silpnas administravimas. Vis dėlto … nė viena iš šių individualių nesėkmių negali būti laikoma … pakankamai rimta, kad prieš atitinkamus pareigūnus būtų pradėta drausminė procedūra"; pažymi, kad nė vienas pareigūnas, kurį lietė administracinis tyrimas, surašius ataskaitą nebuvo paaukštintas [7]; 11. pažymi, kad ankstesnis generalinis sekretorius iš pradžių buvo išleistas nemokamų atostogų, o paskui prieš Europos Parlamento valią nuo 2004 m. rugsėjo paankstintai išleistas į pensiją; 12. dar kartą pabrėžia remiąs vidaus auditorių, kuris atkreipė Biudžeto kontrolės komiteto dėmesį į RK buvusius pažeidimus, ir pasitikįs jo asmeniniu bei profesiniu sąžiningumu; reiškia pasitenkinimą, kad tokiam požiūriui pritaria ir RK, kaip tai matyti iš 2003 m. lapkričio 26 d. RK pirmininko rašto vidaus auditoriui: "Todėl man buvo malonu sužinoti, kad einantis generalinio sekretoriaus pareigas užtikrino esąs linkęs padėti Jums atlikti vidaus auditoriaus pareigas profesionaliai ir tinkamai, visokeriopai remiant ir padedant tiek RK nariams, tiek darbuotojams"; be to, RK generalinis sekretorius raštiškame komunikate pranešėjui pabrėžė "… (vidaus auditoriaus) suvaidintą teigiamą vaidmenį nušviečiant tam tikrus RK administracijos trūkumus. Tai suteikė pagrindą administracinei reformai, kurią RK pradėjo paskutiniaisiais 2003 m. mėnesiais, siekdamas pataisyti nustatytus trūkumus – ypač finansų valdymo srityje"; 13. pripažįsta, kad dirbant naujam generaliniam sekretoriui RK dėjo visokeriopas pastangas savo administravimui pagreitinti, inicijuodamas administracijos atnaujinimą, ir kad Parlamentas buvo reguliariai informuojamas apie progresą; su pasitenkinimu pripažįsta tai, kas atlikta iki šiol; Leidimus suteikiančio pareigūno ir vidaus auditoriaus metinės ataskaitos 14. pažymi, kad RK 5 išorės tyrimams išleido 117693 EUR; pritaria, kad būtų naudojama papildoma informacija tiriant komiteto darbą; 15. pažymi, kad negavo nei RK ataskaitos pagal Finansinio reglamento 86 straipsnio 4 dalį straipsnį, nei vidaus auditoriaus metinės ataskaitos; pažymi, kad 2004 m. antroje pusėje vidaus auditoriaus pareigos buvo neužimtos, kol galiausiai apie jas du kartus buvo paskelbta pranešime apie laisvą darbo vietą; prašo pranešti šios įdarbinimo procedūros rezultatus; Kitos pastabos 16. pritaria, kad RK reguliariai vertina savo politinio darbo poveikį; taip pat prašo teikti metines poveikio ataskaitas, susijusias su įvykdymo procedūromis; 17. vis dar yra susirūpinęs dėl politinės RK kontrolės sistemos; prašo RK: - apsvarstyti galimybę įforminti Pirmininkų konferenciją (grupę) – politinio vadovavimo komitetą, - įvertinti Biuro (turinčio daugiau kaip 50 narių) veiksmingumą, - toliau dirbti siekiant didesnio Finansų ir administravimo reikalų komisijos veiksmingumo – pažymėdamas, kad modernizuota forma reiškia svarbų pirminės formos pagerinimą, ir informuoti kompetentingą Parlamento komitetą 2004 m. įvykdymo procedūros metu; 18. sveikina RK atlikus tinkamą paruošiamąjį darbą 2003 m. ruošiantis išsiplėtimui; šias priemones toliau taikys savo 2004 m. įvykdymo ataskaitoje; 19. prašo RK įvertinti naujo Finansinio reglamento taikymą savo administraciniame ir teisiniame darbe, tuo metu, kai jis bus peržiūrimas 2005–2006 m. bei pranešti savo išvadas Europos Parlamentui. [1] OL L 54, 2003 2 28, p. 1. [2] OL C 293, 2004 11 30, p. 1. [3] OL C 294, 2004 11 30, p. 99. [4] OL L 248, 2002 9 16, p. 1. [5] OL L 356, 1977 12 31, p. 1. [6] OL L 57, 2004 2 25, p. 8. [7] 2004 m. gegužės 6 d. Regionų komiteto pirmininko laiškas Biudžeto kontrolės komiteto pirmininkui ir pranešėjui. --------------------------------------------------